
	Targedau

	Datblygu fy sgiliau dadansoddi beirniadol a syntheseiddio  


	Prawf ddarllen fy  rhestr gyfeirnodi cyn cyflwyno'r gwaith er mwyn sicrhau fy mod yn cyfeirnodi’n gywir
 





Adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).

Bwriad yr aseiniad hwn yw adfyfyrion yn feirniadol ar sut byddaf yn cefnogi dysgwr unigol sydd wedi cael i effeithio gan rwystr dysgu yn ystod un cyfnod o drosglwyddo. Rwyf wedi dewis plentyn o’r enw Maddie ar gyfer yr aseiniad yma, mae ei henw wedi ffugio i amddiffyn ei hawl i breifatrwydd gyda manylion  eraill yn ymwneud a’i theulu a’i hysgol yn cael eu trin i gynnal anhysbysrwydd (BERA,2018). Disgybl chwe blwydd oed yw Maddie, sy’n byw gyda’i mam a’i chwaer Lexi sydd ym mlwyddyn pedwar ac mae’n gweld dad ar y penwythnos. Mae Maddie yn trosglwyddo o flwyddyn un i flwyddyn dau sef trosglwyddiad fertigol, ac mae Maddie wedi profi rhwystr emosiynol  sy’n cael i adnabod fel rhwystr dysgu gan fod ei rhieni wedi gwahanu yn ddiweddar. Ers i rieni Maddie gwahanu mae hi wedi bod yn fwy tawel yn y dosbarth ac nad ydy hi am siarad am ei theimladau ac mae’n mynd yn drist pan mae plant eraill yn siarad am  eu rhieni   (mae proffil un tudalen Maddie yn rhan 2). Ar ôl trafod efo mam  rydym yn credu bod Maddie yn fwy tawel gan ei fod wedi clywed yr holl gwympo allan rhwng ei rhieni ac mae wedi cael effaith arni. Dangosir ymchwil gan Grych et al (2003), os mae cyplau yn dadlau’n gyson o flaen neu mewn clust i’w plant mae’n debygol o effeithio’n negyddol ar iechyd meddwl eu plant yn enwedig os yw’r plentyn yn teimlo’n gyfrifol am y ddadl.
	Mae athrawes Maddie yn poeni amdani oherwydd mae’n dangos lefelau isel o les ac ymgysylltiad ers i'w rhieni gwahanu dros fis yn ôl. Mae athrawes Maddie wedi dod ati sawl tro i drafod ei deimladau ynglŷn ag ysgariad ei rhieni ond nid yw Maddie yn fodlon  cyfleu neu siarad am ei deimladau. Felly o ganlyniad dyfeisiwyd sesiynau ymyrraeth i gefnogi Maddie  efo hunanymwybyddiaeth a hunanreolaeth o’i deimladau. Cafwyd cyfarfod sy’n cynnwys y rhandaliad allweddol yn y ddarpariaeth ar gyfer Maddie: ei rhieni, athrawes dosbarth a’r ELSA , a thrafodwyd mai ymyrraeth llythrennedd emosiynol oedd yr ymyrraeth gorau i Maddie (mae cynllun hanner tymor Maddie y rhan 2).
	
	Gan fod rhieni Maddie wedi gwahanu mae Maddie mewn perygl o gael profiadau niweidiol mewn plentyndod. Mae'r profiadau rydyn ni'n eu cael yn gynnar yn ein bywydau ac yn enwedig yn ystod ein plentyndod cynnar yn cael effaith enfawr ar sut rydyn ni'n tyfu ac yn datblygu, ein hiechyd corfforol a meddyliol, ein meddyliau, ein teimladau a'n  hymddygiad. (NHS,2017). Yn ôl Sacks, Murphy a Moore (2014) ysgariad neu wahaniad rhieni yw’r ail ddigwyddiad niweidiol mwyaf cyffredin yn ystod plentyndod. Diffiniwyd Bellis et al (2015) profiadau niweidiol mewn plentyndod  fel profiadau dirdynnol sy’n digwydd yn ystod plentyndod sy’n niweidio’r plentyn yn uniongyrchol neu’n effeithio ar yr amgylchedd maent yn byw ynddo. Yng Nghymru mae 47% o’r boblogaeth wedi profi un profiad niweidiol mewn plentyndod gyda 14%  wedi profi dros bedwar, ac yn aelwydydd Cymru, mae 20% wedi  profi gwahaniad rhieni, ac felly yn un o’r sesiynau (gwelir rhan 2)  mi fydd Maddie yn cael y cyfle i drafod a siarad efo plant eraill sydd â rhieni sydd wedi ysgaru neu yn mynd trwy ysgariad.   Yn fy marn i rwy’n credu mi fydd siarad efo disgyblion eraill yn y dosbarth sydd â rhieni wedi gwahanu o fudd i Maddie oherwydd gall hi glywed profiadau a theimladau'r plant eraill a deall fod plant arall wedi cael profiadau tebyg iddi hi ac nid yw hi ar ben ei hun. Gall effaith ysgariad ar blentyn chwe blwydd oed fod yn eithaf sylweddol  gan fod plant yr oedran hwn yn rhannu’r prif berthynas a’u rhieni, ac maent yn fwy tebygol o feddwl eu bod yn gyfrifol am ei rhieni yn gwahanu (Kabir Family Law, 2022). Felly gan fod ysgariad rhieni wedi dod yn fwy cyffredin i nifer fawr o deuluoedd yn ysgolion (Lamden, King a Goldman, 2002, tud 83-104) ar effeithiau negyddol posibl sy’n dod efo ysgariad, mae defnyddio ymyrraeth effeithiol yn arwyddocaol er mwyn cefnogi’r plentyn (Wolchik et al, 2000, tud 293-331). Yn y sesiynau mi fydd Maddie yn gallu siarad am ei phrofiadau a'i theimladau ynglŷn ag ysgariad ei rhieni, ond ar y foment mae'n rhy gynnar i wybod yr holl effaith mae'r ysgariad wedi cael arni. Yn ôl Kabir Family Law (2022) gall rhieni yn gwahanu cael effaith hir dymor ar blentyn a gall fod gyda nhw am flynyddoedd, felly efallai na fydd effeithiau ysgariad ar blentyn ifanc bod yn weladwy nes eu bod yn cyrraedd eu harddegau pan fyddant yn gallu mynegi eu teimladau. Mae profiadau niweidiol mewn plentyndod yn aml yn debygol o bara’n hir a gall hyn achosi datblygiad ymennydd plentyn yn sownd mewn  cyflwr ffisegol o fygythiad a pam mae hyn yn digwydd a gall y straen fod yn wenwynig i’w datblygiad seicolegol ac emosiynol (Mindfulness and Clinical Psychology Solutions, 2023). Ar hyn o bryd, mae'r tebygolrwydd Maddie o brofi'r effaith negyddol hon yn fach iawn, ond efallai trwy cynnal  ymyrraeth gynnar yn hanfodol i atal rhag digwydd. Yn ogystal, mae profi profiadau niweidiol mewn plentyndod yn gallu cael effaith ar eich iechyd meddyliol a chorfforol yn y dyfodol. Yn ôl NHS (2017) mae yna wedi bod cynnydd yn y risg o broblemau iechyd meddwl fel iselder ac mae un o fod  tri chyflwr iechyd meddwl a digonasid mewn yn oedolion yn ymwneud yn uniongyrchol ag profiadau niweidiol mewn plentyndod, ac felly'r hiraf y bydd unigolyn yn profi profiad niweidiol mewn plentyndod  ar  fwyaf y mae rhywun yn ei brofi, y mwyaf yw'r effaith y bydd yn ei chael ar eu datblygiad a'u hiechyd. 
Yn ôl Sharp (2001) llythrennedd emosiynol yw'r gallu i gydnabod, deall, trin a mynegi emosiynau.Gellir ei feithrin er ei fod yn broses neu'n daith heb gyrchfan derfynol. Diffiniwyd Goleman (1996) yn diffinio llythrennedd emosiynol fel gwybod beth yw eich teimladau a sut i'w defnyddio i wneud penderfyniadau da mewn bywyd, tra'n gweithio tuag at empathi a pharhau i ysgogi a rheoli eich emosiynau eich hun.  Wrth i’r ELSA cynnal sesiynau  ymyraeth  sydd yn canolbwyntio  llythrennedd emosiynol efo Maddie er mwyn iddi hi ddatblygu Maddie  efo hunanymwybyddiaeth a hunanreolaeth o’i deimladau, rwy’n credu hwn  fydd yn ffordd fwyaf effeithiol er mwyn sicrhau bod Maddie yn dechrau gydnabod a mynegi ei teimladau gan fod plant yn profi ystod eang o emosiynau, ac mae datblygu eu llythrennedd emosiynol yn sgil allweddol i'w galluogi i fynegi sut maen nhw'n teimlo. Mae’n bwysig bod Maddie yn gallu siarad a chyfleu ei teimladau oherwydd  gall plant gael eu heffeithio'n emosiynol yn ystod ysgariad, ac  yn aml, mae gan blant deimladau o golled, dicter, dryswch, pryder ac mae’n bwysig i fod yn gallu siarad amdani er mwyn ei lles meddyliol.
	Cyfeiriwyd theori Goleman at bum cymhwysedd ddeallusrwydd emosiynol sef; hunanymwybyddiaeth, hunanreolaeth, cymhelliant, empathi a sgiliau cymdeithasol (Channell, 2021). Yn ystod y wythnosau mi fydd y sesiynau yn helpu Maddie ddatblygu ei hunanymwybyddiaeth a hunanreolaeth er mwyn cynorthwyo hi i allu rheoli a siarad am ei theimladau. Dywed Feldman Barrett, Gross, Christensen a Benvenuto (2001, tud 713 – 724), bod gwahaniaethu llwyddiannus rhwng emosiynau negyddol yn sgil bwysig sy’n gysylltiedig â dealltwriaeth o emosiwn a gall arwain at reoli emosiynau yn fwy effeithiol. Awgryma hierarchaeth anghenion Maslow, cyn gall unigolion gyflawni eu potensial llawn mae angen iddynt fodloni cyfres o anghenion gan fod myfyrwyr yn llai abl i gyflawni eu hanghenion ei llawn botensial os nad yw eu hanghenion sylfaenol yn cael eu diwallu ac mae’n bwysig bod  plant yn teimlo'n ddiogel ac mae’n rhoi ymdeimlad o berthyn iddynt, sy'n hanfodol i blant ddatblygu hunan-gydnabyddiaeth gadarnhaol, sy'n cyfrannu at eu gallu i gyflawni a mwynhau gwneud hynny (University of St Mark & St John,2023).Yn yr un modd dywed damcaniaethwyr fel  Bandura (1977), Palmer (2006),  Miller a Pound (2011) bod, y modd y mae plant yn datblygu eu dealltwriaeth o’i emosiynau ac yn rheoli yn effeithio’n sylweddoli ar eu dysgu (Gray a Macblain, tud 180), gan fydd gwladwriaethau emosiynol cadarnhaol  yn galluogi myfyrwyr i  ehangu eu persbectif,  helpu nhw i weld dewisiadau amgen, parhau trwy heriau ac ymateb yn effeithiol i feirniadaeth a methiant. Dywed  Bruner bod ''y byd (a phopeth ynddo) nid yn unig fel y gwelwch ond ei fod fel y gwelwch mewn cyd-destun ac mewn perthynas â'ch meddyliau. Felly efallai y bydd pethau'n edrych yn wahanol yn dibynnu ar sut rydych chi'n teimlo, gyda phwy rydych chi, beth rydych chi newydd fod yn ei wneud, beth rydych chi'n meddwl amdano ac yn y blaen. Felly, mae cysylltiad rhwng canfyddiad, meddwl a dysgu’’ (Gray a Macblain, tud 180).
Awgryma theori seicogymdeithasol Erikson (1958-1963) ein bod yn datblygu hunaniaeth unigol ac yn datblygu trwy wyth cam. Efo’r camau mae Maddie o fewn y pedwerydd cam sef ‘Industry vs Inferiority’ (Lorina, 2023b) lle mae athrawon yn dechrau cymryd rhan bwysig yn fywyd y plentyn. Awgrymodd Erikson os yw plant yn cael profiadau negyddol yn ei bywyd gartref gall israddoldeb cymhleth datblygu, ac yn ôl Howard (2020) gall profiadau gartref Maddie dylanwadu ar ei hagweddau a’i chanlyniadau personol yn y dyfodol. Yn ôl Erikson (1959), mae datblygiad pawb yn dilyn yr un llwybr, ond mae pob unigolyn yn profi canlyniadau cadarnhaol neu negyddol amrywiol. Yn ystod pob cam, a bydd yn rhaid i blentyn sy'n dioddef rhwystrau negyddol ddelio ag argyfyngau heb eu datrys yn ddiweddarach mewn bywyd. Creda Gesell bod plant yn datblygu mewn trefn a osodwyd gan etifeddiaeth a ni fydd datblygiad yn digwydd nes bod y plentyn yn barod iddo ddigwydd (Lorina,2023), felly o ganlyniad mae’n bwysig er mwyn i’r ymyrraeth bod yn llwyddiannus, mae angen i anghenion sylfaenol Maddie yn cael eu diwallu er mwyn symud ymlaen. Rwyf yn cytuno efo Gesell gan fod os nad yw Maddie wedi diwallu yr anghenion sylfaenol nid oes pwynt symud ymlaen nes bod hi wedi oherwydd os rydyn yn symud ymlaen yn rhy gynnar mi fydd yn effeithio ar ddatblygiad Maddie.
	Mae model gallu llythrennedd emosiynol Mayer, Salovey a Caruso (Faltas, 2017) yn awgrymu bod gwybodaeth a’r ddealltwriaeth canfydded o emosiynau a rheoli emosiynau yn cael ei ddefnyddio i hwyluso meddwl ac arwain ein penderfyniadau. Efo’r model yma mae’r trydydd ar bedwaredd gangen yn cysylltu efo beth rydym eisiau i Maddie ddatblygu. Mae’r drydedd gangen yn cynrychioli’r gallu i ddeall emosiwn sef beth mae angen i Maddie wneud, ac ymwybyddiaeth o’r tueddiadau tebygol mewn emosiwn dros amser, yn ogystal â gwerthfawrogiad o’r canlyniadau o emosiynau. Yn ogystal mae’n cynnwys y gallu i labelu a gwahaniaethu teimladau sydd yn rhywbeth mi fydd yn cael i wneud efo Maddie yn y sesiynau. Y pedwaredd gangen yw hunanreolaeth emosiynau sef un o brif ffocws  sydd angen ddatblygu yn y  sesiynau efo Maddie. Mae’r gangen yma yn cynnwys personoliaeth unigol gyda nodau, hunanwybodaeth ac ymwybyddiaeth gymdeithasol sy’n siapio’r ffordd caiff emosiynau eu rheoli (Mayer et al, 2004, tud 197-215). Awgryma Sroufe (1979) bod emosiynau yn gyflyrau diwahaniaeth o drallod a gofid sy’n gwahaniaethu’n ddiweddarach i emosiynau penodol fel swyddogaeth datblygu, ac mae gwahaniaethu emosiynau a rheolaeth dros emosiynau yn digwydd yn raddol, mewn modd tebyg i gam, fel cynnyrch datblygiad gwybyddol (Eisenberg  a Sheffeled Morris,2023).
Pan mae’n dod i drosglwyddiadau mae yna dwy fath, sef fertigol a llorweddol. Diffinnir trosglwyddiadau fertigol fel pan fydd symud o un lleoliad i’r llall a throsglwyddiad llorweddol yw symudiadau dyddiol rhwng lleoliadau a sefyllfaoedd (Kagan a Neuman, 1998, tud 365-379).Gellir deall trosglwyddiadau fel y broses fewnol sy’n digwydd pan fydd myfyrwyr yn newid o’r cyfarwydd i’r dieithr, gan ymateb i heriau diwylliannol, cymdeithasol a gwybyddol (Perry a Allard, 2003, tud 75). Mae trosglwyddo’n broses o newid ac mae’n naturiol bod  yn dod ag ansicrwydd. Gall trosglwyddiadau fod yn gyffrous ac yn heriol ac mae’n hanfodol ei fod yn cael eu drin yn sensitif, yn gynhwysol ac yn gadarnhaol. Mae symud o flwyddyn un i flwyddyn dau  sef trosglwyddiad fertigol ac mae’n  gam mawr i Maddie yn enwedig ar ôl yr holl newid adref oherwydd ysgariad ei rhieni felly mae’n bwysig bod y trosglwyddiad o flwyddyn un i flwyddyn dau yn un esmwyth. Dywed Dunlop a Fabian (2007)  mae’r ffordd y caiff trosglwyddiadau i drin yn y lle cyntaf yn gallu cael effaith sylweddol ar allu’r plentyn i ymdopi a newid yn tymor byr ar tymor hyr. Mae systemau Ecolegol Bronfernbrenner yn ddylanwadol ar effaith trosglwyddiadau ar blant a theuluoedd. Disgrifiodd Bronfernbrenner (1979) trosglwyddiad fel cyfnod pan fydd sefyllfa’r unigolyn yn yr un amgylchedd cymdeithasol yn cael ei newid o ganlyniad i newid rôl, lleoliad neu’r ddau. Mae model Pinata a Kraft-Sayre (2003) yn pwysleisio  bod newid a datblygiad plant yn  digwydd yn ystod cyfnodau trosglwyddo dros amser yn hytrach nag fel digwyddiad un tro. Maent hefyd yn cofleidio golwg fwy cyfannol ar drosglwyddiadau sy’n cynnwys y systemau a’r cymorth sydd ar waith cyn, yn ystod ac ar ôl trosglwyddiadau. Cytuna Brooker (2006, tud 6) efo’r diffiniad mwy cyfannol trosglwyddiadau, gan dynnu sylw at y ffaith bod canolbwyntio ar brofiad y plentyn wedi rhoi mewnwelediadau sylweddol, mae hefyd wedi arwain at faich cyfrifoldeb dros drosglwyddiadau yn cael i roi ar y plentyn. 
	Wrth gefnogi Maddie mi fydd pob rhanddeiliaid yn y ddarpariaeth yn gwybod a deall pwysigrwydd cefnogi lles Maddie. Mae athrawes dosbarth Maddie yn adnabod pwysigrwydd staff hyfforddedig ac felly o ganlyniad yr ELSA fydd yn cynnal y sesiynau llythrennedd emosiynol, ond mi fydd yr athrawes dosbarth yn cefnogi efo’r cynllunio a monitro cynnydd Maddie. Wrth weithio gyda dysgwyr a'u teuluedd, gan gynnwys y rhai a allai gael eu hystyried yn agored i niwed, mae gan yr athro ddyletswydd i gymryd cyfrifoldeb drostynt eu hunain a sicrhau ei fod yn datblygu perthnasoedd cadarnhaol gyda nhw ac eraill a all ddarparu cymorth i ddarparu cyfleoedd teg i bob dysgwr (Welsh Government, 2017). Er mwyn sicrhau bod yr ymyrraeth yn llwyddiannus a bod Maddie yn gwneud cynnydd mae cydweithio cadarnhaol rhwng rhieni Maddie ar ysgol yn hanfodol. Gwahoddir rhieni Maddie i’r ysgol er mwyn trafod y ddarpariaeth sydd yn ei le er mwyn cefnogi Maddie a bydd yna gyfathrebu rheolaidd rhwng yr ysgol a’i rhieni. Yn fy marn i mae cynnwys rhieini yn addysg ei plant yn hanfodol er mwyn sicrhau bod y cefnogaeth gorau posib ar gael i Maddie, ac yn ôl Berger (1995) y ffactor sylfaenol i lwyddiannau addysgol plant yw buddiant a chefnogaeth rheini. Yn ôl ‘the Annie.E.Casey Foundation (2022) mae myfyrwyr sydd a’i rhieni yn rhan o’i addysg efo gwell bresenoldeb ac ymddygiad ac maent yn addasu’n well yn yr ysgol. Cytuna Proffessor Harris a Dr Goodwell (2007, tud 5) efo hyn a dywedon nhw fod ymgysylltiad rhieni yn ysgogiad pwysig ar gyfer codi cyflawniad mewn ysgolion, a ble mae rhieni ac athrawon yn gweithio efo’i gilydd i wella dysgu, mae’r cynnydd mewn cyflawniad yn arwyddocaol. Ond ar y llaw pan mae’n dod i gyfranogiad rhieni yn addysg eu plentyn arall dywed Hornby a Blackwell (2018,tud 109-119) efallai y bydd gan rhai rhieni wrthdaro yn  digwydd yn eu bywydau personol fel ysgariad sy’n arwain at lai o gyfranogiad yn addysg ei phlant. Fodd bynnag,  dywed Weissberg (2019, tud 65-69) bod cysylltiad efo’r cartref yn rhan hanfodol o sicrhau bod datblygiad y plentyn yn effeithiol ac awgryma Estyn (2020) bod perthynas yr ysgol efo’r rhieni yn gwneud cyfraniad gwerthfawr i les disgyblion. Felly, bydd cyfranogiad cadarnhaol gan rieni Maddie yn helpu gyda'i chyflawniad, ei datblygiad a'i lles. 
Ar ddiwedd yr hanner tymor yn sesiwn chwech (gwelir rhan 2) mi fydd cyfle i rieni Maddie dod mewn i’r ysgol ar ddiwedd y sesiwn er mwyn trafod a dangos ei chynnydd a’i llwyddiant wrth ddatblygu ei hunanymwybyddiaeth a hunanreolaeth o’i deimladau, a’i ddatblygiad emosiynol, a thrafod y camau nesaf i Maddie. Mae ymgysylltiad rhieni Maddie yn holl bwysig ar gyfer datblygiad ac er mwyn sicrhau cynnydd gan fod ymgysylltiad rhieni yn cael effaith gadarnhaol ar ddatblygiad plentyn  ac ar gyfartaledd yn rhoi pedwar mis o gynnydd ychwanegol i’r plentyn. Gallwn gysylltu hwn efo System Ecolegol Bronfenbrenner (1979) sy’n dangos bod nifer o ffactorau amrywiol yn effeithio ar ddatblygiad. Wrth wahodd y rheini i’r ysgol mae angen ystyried gall fod heriau yn enwedig pan mae’r rhieni wedi gwahanu ac os nad oes perthynas da efo’r rhieni. Efo rhieni sydd wedi gwahanu un her yw cael y ddau riant yn rhan o’r broses heb gwympo allan yn digwydd. Pan mae’n dod i gyfranogiad rhieni yn addysg ei phlant weithiau mae’r rhiant sydd ddim yn breswylwyr yn cael eu hunain wedi eithrio rhag cymryd rhan yn fywyd ysgol eu plant (Maxwell, dim dyddiad, tud 3). Ond ar y llaw arall mae yna nifer o blant sydd â rhieni sy’n byw ar wahân ond mae’n bwysig cydnabod bod llawer o rieni yn yr amgylchiadau hynny’n rhoi blaenoriaeth i gefnogi ei phlant yn yr ysgol, beth bynnag yw’r amgylchiadau a’i gwahaniaethau rhyngddynt (Maxwell, dim dyddiad, tud 3). Yn achos  Maddie er bod ei rhieni wedi gwahanu ac er bod yna llawer o gwmpo allan rhwng ei rhieni ac nid oes ganddyn nhw y perthynas gorau, ond  pan mae’n dod i addysg  Maddie, mae ei rhieni yn cydweithio efo’i gilydd er mwyn sicrhau y  cefnogaeth a cymorth gorau i Maddie. Ac yn ôl Wanjiku (2022)  yr opsiwn gorau  i rhieni yw  i weithio  gyda’i  gilydd i sicrhau bod addysg eich plant yn brofiad cadarnhaol i bob un ohonoch sydd yn union beth mae rhieni Maddie yn gwneud pan mae’n dod i addysg Maddie.
Gan fod Maddie a diddordeb mewn celf ac yn mwynhau gwneud lluniau a bod yn greadigol mi fydd y sesiwn cyntaf yn gadel i Maddie dangos ei emosiynau ac ateb y cwestiynau trwy wneud lluniau (gwelir cynllun yn rhan 2). Rydym wedi penderfynu taw hyn yw’r ffordd orau i ddechrau efo Maddie gan ei  yn dawel pan mae’n dod i siarad am deimladau ond mae’n wrth ei bodd yn creu lluniau ac mae’r ymgysylltiad a dysgu orau a sicrhau cymhelliant pan mae gan y plentyn diddordeb (Department of Education Employment and Workplace Relations, 2009, tud 16). Trwy cynnwys diddordebau Maddie yn y sesiwn mi fydd yn  eu helpu i ddatblygu hunan-barch cadarnhaol trwy ganiatáu iddynt weithio tuag at gyflawni eu nodau. Bydd dechrau trwy gyfleu emosiynau trwy luniau yn ffordd effeithiol er mwyn iddi ddechrau cyfleu ei emosiynau yn enwedig y rhai sy’n deillio o drawma ac yn aml nid yw geiriau’n cyfleu eu hystyr yn llwyr (Malchiodi, 2007, tud 153). Yn ôl Machon  (2013) mai lluniau plant yn ddeholiad o’i theimladau, gan fod llun yn adlewyrchu dylanwadau agweddau cymdeithasol diwylliannol gan oedolion o wahanol ddiwylliannau tuag at blant (Shinskey a Jachens,2014).  Ond ar y llaw arall dywedodd Cox (2005) fod lluniau  plant yn cael eu dehongli o safbwynt oedolion  ac ame’r oedolyn yn canolbwyntio mwy ar yr hyn maen nhw'n ei arsylwi ac eisiau mynegi canlyniad y llun drwyddo broses cyfathrebu ac mae hyn yn amlwg yn ynysig ac yn anwybyddu sgiliau cyfathrebu plant a'u prosesau meddwl a chyd-destun eu yn byw yn ogystal â'r ystyr y maent yn dymuno ei gyfleu mewn llun (Thompson a Tawell, 2017). Er mwyn sicrhau bod lluniau Madddie yn dangos yr hyn mae hi eisiau cyfle  ar ôl iddi hi orffen bydd ganddi hi’r cyfle i drafod y lluniau efo’r ELSA er mwyn sicrhau bod y lluniau yn cael i ddehongli yn gywir ac nid yr oedolyn sydd yn dehongli beth sydd yn y llun ac mi fydd Maddie ar ELSA yn gallu  thrafod ei teimladau a pam mae’n teimlo fel hyn.

I grynhoi, yn yr oes yma mae’n gyffredin iawn i blentyn gael profiadau niweidiol mewn plentyndod (NHS,2017), ac i blentyn sydd efo profiadau niweidiol mewn plentyndod mae trosglwyddiadau yn gallu bod yn fwy heriol iddyn nhw. Wrth wneud yr aseiniad yma rwyf wedi gweld pwysigrwydd cynnwys a chysylltiad rhieni er mwyn sicrhau ein bod yn rhoi’r gefnogaeth gorau er mwyn helpu datblygiad y plentyn (Ozmen, 2016, tud 27-46). Rwyf yn credu wrth gael cysylltiad efo rhieni Maddie mae’r ymyrraeth wedi bod yn llwyddiannus gan ein bod yn gallu sicrhau'r cymorth a chefnogaeth gorau iddi ar ôl siarad â’i rhieni. Rwyf hefyd wedi datblygu yn broffesionol trwy datblygu  fy nealltwriaeth bersonol ynglŷn â phrofiadau niweidiol mewn plentyndod, sydd yn gyffredin iawn  (Bellis et al, 2015), ac felly wrth i mi wella fy nealltwriaeth o brofiadau niweidiol mewn plentyndod byddaf yn gallu defnyddio fy nealltwriaeth wrth ddelio efo plentyn yn y dosbarth sydd â phrofiadau niweidiol mewn plentyndod. Yn ogystal rwyf wedi datblygu fy mhrofiadau proffesiynol trwy gynllunio a chreu cynllun gweithgareddau er mwyn cefnogi Maddie efo’i datblygiad emosiynol.Wrth gyfeirio at y safonau addysg proffesiynol (Welsh Government, 2017) mae yna amlinelliad statudol ''mae profiadau dysgu o ansawdd uchel a chanlyniadau perfformiad yn arwain at well dysgu ac ymdeimlad uwch o les'' (Welsh Government, 2017, tud 41). O ganlyniad i hyn, all hyn ddangos y bydd ymyrraeth effeithiol yn arwain at ganlyniadau cadarnhaol i Maddie. Byddaf hefyd yn cyfeirio at y safonau addysg broffesiynol ar gyfer asesu gan ei fod yn rhan o’r safonau ac yn dod o dan y safon addysgeg (Welsh Government, 2017). Byddaf yn cyfeirio at asesu er mwyn asesu cynnydd Maddie efo’i datblygiad emosiynol i weld sut mae wedi datblygu ar ôl wneud y sesiynau efo’r ELSA, ac i weld sut mae hi ddelio efo’i theimladau yn y dosbarth. Yn ogystal mi fydd yr ELSA yn cyfeirio at asesu yn gyson yn ystod y sesiynau er mwyn sicrhau bod y sesiynau yn effeithiol ac i weld os mae angen wneud unrhyw addasiadau ac mi fydd yr ELSA yn trafod efo’r athrawes dosbarth cynnydd Maddie er mwyn gweld y cynnydd.

	Cynllun hanner tymor Maddie
Mae’r cynllun canlynol yn nodi’r gweithgareddau bydd yn cynnal yn y sesiynau sydd wedi cael i gynllunio er mwyn cefnogi Maddie efo’i ddatblygiad emosiynol a’i hunanymwybyddiaeth a hunanreolaeth o’i deimladau.; bydd y gweithgareddau yma yn cael i gynnal gan Miss Bolton sef ELSA yr ysgol, ond mi fydd yr athrawes dosbarth yn helpu’r efo’r cynllunio’r a monitor cynnydd y sesiynau. Mi fydd Maddie yn mynychu un sesiwn 35 munud pob wythnos am chwe wythnos, fodd bynnag, mae’r sesiynau hyn yn cael eu hamau i newid yn dibynnu ar anghenion y plentyn. Bydd cynnydd Maddie yn cael i arsylwi dros y 6 wythnos yn wneud y gweithgareddau i weld os mae  gan Maddie  hunanymwybyddiaeth a hunanreolaeth o’i deimladau.
	


	Wythnos 1
	Wythnos 2
	Wythnos 3
	Wythnos 4
	Wythnos 5
	Wythnos  6

	Gweithgareddau
	Ffocws – Siarad am ysgariad a cyfleu’r teimladau sy’n cael i deimlo
Tasg 1 -
Gwneud lluniau i ateb y cwestiynau a chyfle'r canlynol:
•Sut mae ysgariad yn edrych i chi?
•Sut mae ysgariad yn gwneud i chi deimlo?
•Lluniwch lun o’ch teulu gan gynnwys unrhyw un rydych chi’n teimlo sy’n rhan o’ch teulu ac ysgrifennwch enw pob person wrth eu llun.
•Lluniwch lun o’ch cartrefi rydych chi’n byw ynddo.
Tasg 2 
Edrych ar y lluniau a thrafod y cwestiynau ar atebion a pam mae’n  meddwl /teimlo  hyn 
  
	Ffocws – Darllen stori am ysgariad 
Darllen stori ‘I don’t want to talk about it: A story about divorce for young children’
(Addasu’r stori’r gymraeg) 
-Trafod y stori wrth ddarllen a trafod y teimladau sy’n cael i drafod yn y stori,  
-Cymharu teimladau Maddie efo’r teimladau sydd yn cael i drafod yn y stori.
-Gofyn sut mae’r stori yn wneud i Maddie deimlo
  -Meddwl a trafod sut beth fydd bywyd ar ôl ysgariad 
Ac trafod , er y bydd rhai pethau'n newid, bydd llawer o bethau eraill yn aros yr un fath.
Creu rhestr o’r holl deimladau mae Maddie yn teimlo a chreu rhestr o’r holl bethau fydd yn newid ac yn aros yr un peth yn bywyd Maddie.
	Ffocws -   Siarad am bryderon 
Bydd y dysgwyr yn creu ‘worry monster’ er mwyn rhannu ei pryderon.
Eglurwch pa mor bwysig yw siarad am yr hyn sy'n eu poeni.
Siaradwch am y prif bryderon ynghylch yr ysgariad a'u cael i ysgrifennu nhw i lawr i'r ‘worry monster’ i fwyta i fyny.

Ffocws -  
Siarad am bethau sy'n gwneud i mi deimlo'n well

Pa weithgareddau maen nhw'n eu mwynhau?
Gofynnwch iddyn nhw nesaf pa weithgareddau allai fod yn hawdd i'w gwneud os ydyn nhw'n teimlo'n drist?
Siaradwch am y ffaith ei bod yn iawn i fod yn drist ond hefyd mae’n bwysig ceisio gwneud eich hunain deimlo'n well drwy wneud pethau y maent yn eu mwynhau neu rywbeth cadarnhaol
	Ffocws – 
Cydnabod na fydd y teimladau sy’n gysylltiedig efo’r ysgariad yn para am fyth a bod llawer o bethau i edrych ymlaen at yn y dyfodol.
Bydd y disgybl yn creu capsiwl amser (time capsule) llawn pethau sy’n cynrychioli eu bywyd e.e straeon, darluniau, ffotograffau a thrysorau arbennig.
Annog y disgybl i ateb y cwestiynau canlynol a’u cynnwys yn y capsiwl amser
*Pwy yw eich ffrindiau?
*Pa fath o bethau ydych chi’n hoffi gwneud?
*Beth hoffech chi ddysgu sut i’w wneud yn y dyfodol?
*Beth ydych chi am fod pan fyddwch chi’n tyfu i fyny?

Trafod y capsiwl amser, pam mae'r pethau yma yn bwysig i'r disgybl  a sut maen nhw'n gwneud i'r disgybl teimlo, ac atgoffa'r disgybl bod yna bethau i edrych ymlaen at ac wedyn penderfynu pryd mae'r disgybl eisiau agor y capsiwl ac edrych yn ôl ar y pethau sydd yn y bocs e.e.. mewn 6 mis ar ôl tymor, mewn blwyddyn.


	Ffocws – Teimladau’r disgybl am fyw  i ffwrdd o’r rhiant sydd ddim yn byw efo nhw rhagor
Tasg 1 
Trafod teimladau am fyw i ffwrdd o un rhiant – creu map meddwl sy’n dangos yr holl deimladau a thrafod pam mae'r disgybl yn teimlo fel hyn a pa bethau allant nhw wneud i helpu’r teimladau hyn.
Tasg 2 – 
Disgybl i greu llyfr atgofion i lenwi efo’r pethau maen nhw eisiau rhannu efo’i rhiant sydd ddim yn byw efo nhw rhagor er mwyn dangos iddyn nhw beth  maent  wedi gwneud pan nad  ydyn nhw efo’i gilydd.

	Ffocws  -
Gallaf wrando a siarad efo dysgwyr eraill  sydd efo rhieni sydd wedi gwahanu am fy mrofiadau a theimladau.
Trafodaeth grwp dan arweiniad oedolyn lle mae’r oedolyn yn gofyn cwestiynau ac mae’r dysgwyr yn arwain y drafodaeth.
Cwestiynau canlynol
-Sut oeddech chi’n teimlo?
-Beth oedd wedi newid?
-Pa gyngor allwch i rhoi?


Gallaf adnabod fy nghylch cymorth
Trafod pwy gall Maddie troi at am gymorth.
Dysgwyr i dynnu dau gylch o fewn cylch ac i restru teulu, ffrindiau ac eraill y gallwch ddibynnu arnynt i'ch cefnogi.

Gallaf werthfawrogi'r daith a'r cynnydd rwyf wedi'i wneud Gwahodd rhieni i mewn ar ddiwedd y sesiwn  
i‘r dysgwr dangos yr holl  chynnydd a llwyddiant yn ei datblygiad emosiynol ac i drafod cynnydd y disgwyr 

	Cysylltiad â sgiliau’r cwricwlwm (Llywodraeth Cymru, 2020)
	Maes dysgu a phrofiad 
Iechyd a Lles
Cam cynnydd 2
Rwy’n dechrau sylwi pan mae angen cymorth arnaf i reoli fy nheimladau.

	Maes dysgu a phrofiad 
Iechyd a Lles
Cam cynnydd 2
Rwy’n gallu sylwi ar fy nheimladau, a’u cyfathrebu.
Rwy’n gallu deall sut a pham mae fy meddyliau, fy nheimladau a’m gweithredoedd yn newid mewn ymateb i wahanol broﬁadau.
	Maes dysgu a phrofiad  
Iechyd a Lles
Cam cynnydd 2
Rwy’n gallu sylwi ar fy nheimladau, a’u cyfathrebu.
Rwy’n gallu myfyrio ar fy mhrofiadau.
	Maes dysgu a phrofiad 
Iechyd a Lles
Cam Cynnydd 
2
Rwy’n gallu sylwi ar fy nheimladau, a’u cyfathrebu.
Rwy’n dechrau sylwi pan mae angen cymorth arnaf i reoli fy nheimladau.
	Maes dysgu a phrofiad 
Iechyd a Lles
Cam Cynnydd 
2
Rwy’n gallu sylwi ar fy nheimladau, a’u cyfathrebu.
Rwy’n gallu myfyrio ar fy mhrofiadau.

	Maes dysgu a phrofiad 
Iechyd a Lles
Cam Cynnydd 
2
Rwy’n gallu deall sut a pham mae fy meddyliau, fy nheimladau a’m gweithredoedd yn newid mewn ymateb i wahanol broﬁadau
Rwy’n gallu rhoi sylw i deimladau pobl eraill ac rwy’n dysgu meddwl am y rhesymau pam eu bod o bosibl yn teimlo felly..
Rwy’n gallu sylwi ar fy nheimladau, a’u cyfathrebu.

Disgybl 6 oed yw Maddie sydd ym mlwyddyn 1 yn ysgol. Mae Maddie yn byw efo'i
mam a'i chwaer Lexi sydd hefyd yn ddisgybl yn yr ysgol ym mlwyddyn 4. Mae gan
Maddie profiadau niweidiol mewn plentyndod gan fod rhieni Maddie newydd
wahanu yn ddiweddar ac mae'r perthynas rhwng ei rhieni yn wael ac mae yna
llawer o gwympo allan rhyngddynt ond mae Maddie yn gweld ei thad ar y

V Beth sy’n bwysig i mi?

Mam a Lexi

Dad

Felix (y gath)

Rufus (y ci) - Rwy'n hoffi cerdded Rufus
ary traeth.

Disney Princesses - Rwyf yn hoffi
chwarae nhw a gwylio nhw ar y teledu.
Chwarae tu allan - Rwy'n hoffi chwarae
cuddio tu allan yny parc.

Fy ffrindiau - Rwy'n hoffi chwarae gyda
nhw.

Nofio - Rwy'n hoffi mynd nofio efo

Mam a Lexi.

Fy Unicon (tedi)

Gwneud Uiniau Liiwio a pheintio

w Beth mae pobl yn

edmygu amdana i?
Mae fy nheulu'n dweud fy mod i'

meddylgar

ffrind da
doniol

Mae fy athrawon dweud fy mod i'n

rBeth sy’n bwysig i fy

« Caelcyfleoedd i gymryd seibiant os
ydw i yn teimlo’n drist.
« Anogweh fii siarad am fy nheimladau
« Atgoffwch fi pa mor bwysig yw siarad
am fy nheimladau





